Z A P I S N I K
2. sjednice Vijeća Mjesnog odbora Kozari Bok održane 10. srpnja 2025. 
Zagreb, Kozari bok IX. odvojak 11 s početkom u 18,00 sati

Nazočni članovi Vijeća:
Joso Barišić, Antonija Tiljak, Petar Grabež, Marijan Vuksan i Ljuban Delić.

Predsjedava gospodin Joso Barišić, predsjednik Vijeća.

Zapisnik vodi: Joso Barišić

Predsjednik konstatira da je nazočno 5 od ukupno 5 članova Vijeća, što znači da Vijeće može pravovaljano odlučivati, te otvara 2. sjednicu Vijeća Mjesnog odbora.

Predsjednik Vijeća napominje da će zapisnik s 1. sjednice Vijeća verificirati na sljedećoj sjednici.

Na prijedlog predsjednika i Vijeće jednoglasno utvrđuje 


DNEVNI  RED

	1. 
	Prijedlog zaključka o donošenju prioriteta komunalnih aktivnosti VMO Kozari Bok za donošenje Plana komunalnih aktivnosti Gradske četvrti Peščenica – Žitnjak za 2026.

	2. 
	Pitanja, prijedlozi i obavijesti




Ad1. Prijedlog zaključka o donošenju prioriteta komunalnih aktivnosti VMO Kozari Bok za donošenje Plana komunalnih aktivnosti Gradske četvrti Peščenica – Žitnjak za 2026.

Predsjednik Vijeća, Joso Barišić izvješćuje vijećnike da trebaju donijeti prioritete komunalnih aktivnosti za donošenje Plana komunalnih aktivnosti Gradske četvrti Peščenica-Žitnjak za 2026. 
Otvara raspravu.

U raspravi sudjeluju: 
Joso Barišić, Antonija Tiljak, Petar Grabež, Marijan Vuksan i Ljuban Delić, 

Vijeće jednoglasno donosi


ZAKLJUČAK  o donošenju prioriteta komunalnih aktivnosti VMO Kozari Bok za donošenje Plana komunalnih aktivnosti Gradske četvrti Peščenica – Žitnjak za 2026.

(Zaključak se prilaže ovom zapisniku i njegov je sastavni dio.)

Ad2. Pitanja, prijedlozi i obavijesti

Vijećnik Petar Grabež, napominje problematiku zapuštene površine nasuprot dječje ambulante U Kozari Boku, a nasuprot škole i vrtića koja je u privatnom vlasništvu. Predlaže pozivanje vlasnika navedenog zemljišta na iduću sjednicu Vijeća zbog zamolbe da se isto uredno održava.
Potpredsjednica Vijeća, Antonija Tiljak napominje da javni prijevoz ni red vožnje ZET-a nije dobar ni točan.
Vijećnik Ljuban Delić, predlaže u ovom sazivu da se riješi problematika legalizacije zemljišta i obiteljskih kuća u MO Kozari Bok.
Na idućoj sjednici će se donijeti potrebni Zaključci koji obuhvaćaju prometnu i komunalnu problematiku.
Budući da više nije bilo pitanja i prijedloga predsjednik zaključuje da je ovime iscrpljen dnevni red i zaključuje sjednicu.
Izvješća i informacije su primljene na znanje.

Sjednica je završila u 19:00 sati.

KLASA: 024-08/25-003/1208
URBROJ: 251-13-11-5/005-25-1
Zagreb, 10. srpnja 2025.

Zapisnik vodio:
Joso Barišić

Predsjednik
Vijeća Mjesnog odbora Kozari Bok

Joso Barišić


Na temelju članka 16.  točke 1. Pravila Mjesnog odbora Kozari Bok i članka 27. stavka 3.  Poslovnika Vijeća Mjesnog odbora Kozari Bok, Vijeće Mjesnog odbora Kozari Bok na 2. sjednici 10. srpnja 2025. donijelo je 


Z A K L J U Č A K
o popisu prioriteta Mjesnog odbora Kozari Bok za Plan komunalnih aktivnosti
Gradske četvrti Peščenica-Žitnjak za 2026. godinu


	1. Vijeće Mjesnog odbora Kozari Bok daje prijedlog prioriteta komunalnih aktivnosti na području MO Kozari Bok za donošenje Plana komunalnih aktivnosti Gradske četvrti Peščenica-Žitnjak, donesen na 2. sjednici  i to kako slijedi:
1. Uređenje i adaptacija prostora Mjesne samouprave Kozari Bok
2. Postava stupova javne rasvjete (reflektora) u parku „Šumica“ (iza prostora MS)
3. Uređenje pješačko-biciklističke staze na lokaciji Servisna cesta, od Koledovčine do Končar d.d., Slavonska avenija 18, nogostup s južne strane.
4. Izgradnja kružnog toka na križanju Ulice Nede Krmpotić i IX. odvojak (kod DV „Zrno“ i osnovne škole dr. Vinko Žganec).
5. Uređenje parkirališnih mjesta na površini u vlasništvu Grada Zagreba na lokaciji (prostor između Ulice Gordana Lederera i Nede Krmpotić (nasuprot tvrtke Bauhaus).
6. Hortikulturalno uređenje zelene površine na Servisnoj cesti (južna strana) – postava parkovne opreme (klupe za sjedenje, koševi za otpad.
7. Sanacija prometnice Kozari Bok – Kozari Bok IX.odvojak. (uz caffe bar Heaven)

2. Ovaj zaključak dostavit će se Vijeću Gradske četvrti Peščenica-Žitnjak na daljnje postupanje.

KLASA: 024-08/25-003/1208
URBROJ: 251-13-11-5/005-25-3
Zagreb, 10. srpnja 2025. 

Predsjednik
Vijeća Mjesnog odbora
Kozari Bok

   Joso Barišić





